CELEX: 62019CN0130
Language: el
Date: 2019-02-15 00:00:00
Title: Υπόθεση C-130/19: Προσφυγή της 15ης Φεβρουαρίου 2019 — Ελεγκτικό Συνέδριο της Ευρωπαϊκής Ένωσης κατά Karel Pinxten

29.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/24
            
         
      Προσφυγή της 15ης Φεβρουαρίου 2019 — Ελεγκτικό Συνέδριο της Ευρωπαϊκής Ένωσης κατά Karel Pinxten
      (Υπόθεση C-130/19)
      (2019/C 148/22)
      Γλώσσα διαδικασίας: η γαλλική
      
         Διάδικοι
      
      
         Προσφεύγον: Ελεγκτικό Συνέδριο της Ευρωπαϊκής Ένωσης (εκπρόσωποι: C. Lesauvage, E. von Bardeleben, J. Vermer)
      
         Καθού: Karel Pinxten
      
         Αιτήματα
      
      Το προσφεύγον ζητεί από το Δικαστήριο:
      
                  —
               
               
                  να διαπιστώσει ότι ο K. Pinxten έπαυσε να εκπληρώνει τις υποχρεώσεις που απορρέουν από το αξίωμά του βάσει των άρθρων 285 και 286 ΣΛΕΕ και των κανόνων που θεσπίστηκαν κατ’ εφαρμογή τους·
               
            
                  —
               
               
                  να επιβάλει, συνακόλουθα, την κύρωση που προβλέπεται στο άρθρο 286, παράγραφος 6, ΣΛΕΕ, του Ελεγκτικού Συνεδρίου επαφιομένου στην κρίση του Δικαστηρίου όσον αφορά τον προσδιορισμό της εκτάσεως αυτής·
               
            
                  —
               
               
                  να καταδικάσει τον K. Pinxten στα δικαστικά έξοδα.
               
            
         Ισχυρισμοί και κύρια επιχειρήματα
      
      Το Ελεγκτικό Συνέδριο προσάπτει στον K. Pinxten ότι:
      
                  —
               
               
                  πρώτον, προέβη σε καταχρηστική χρήση πόρων του Ελεγκτικού Συνεδρίου για τη χρηματοδότηση δραστηριοτήτων που δεν συνδέονται ή δεν συνάδουν με την ιδιότητα του Μέλους·
               
            
                  —
               
               
                  δεύτερον, προέβη σε παράνομη και καταχρηστική χρήση φορολογικών προνομίων·
               
            
                  —
               
               
                  τρίτον, υπέβαλε ψευδείς δηλώσεις σε σχέση με ασφαλιστική ζημία στο πλαίσιο προβαλλόμενων ατυχημάτων που αφορούσαν το υπηρεσιακό αυτοκίνητο που είχε τεθεί στη διάθεσή του·
               
            
                  —
               
               
                  τέταρτον, άσκησε διαχειριστική δραστηριότητα μιας εμπορικής εταιρίας και έντονη πολιτική δραστηριότητα στο πλαίσιο ενός πολιτικού κόμματος, ενώ ασκούσε καθήκοντα στο Ελεγκτικό Συνέδριο·
               
            
                  —
               
               
                  πέμπτον, δημιούργησε κατάσταση συγκρούσεως συμφερόντων προσφέροντας υπηρεσίες στην επικεφαλής ελεγχόμενου φορέα.